NORAKSTS

|  |  |
| --- | --- |
| 23.05.2019. | Nr.6/10 |

**PAR NEKUSTAMO ĪPAŠUMU BRĪVĪBAS BULVĀRĪ 31A, JELGAVĀ**

(ziņo I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, S.Stoļarovs, A.Eihvalds, L.Zīverts, A.Rublis), **PRET-** nav, **ATTURAS** – nav,

Saskaņā ar Jelgavas pilsētas domes 2009.gada 29.septembra lēmumu Nr. 14/12 “Nekustamā īpašuma atsavināšana ieguldot SIA ” ZEMGALES OLIMPISKAIS CENTRS” pamatkapitālā”, pašvaldības nekustamais īpašums Brīvības bulvārī 31A, Jelgavā ar kadastra Nr. 0900 026 0292, kurš sastāv no zemes gabala 5613 m2 platībā ar kadastra apzīmējumu 0900 026 0292, skolas ēkas ar kadastra apzīmējumu 0900 026 0292 001 un palīgēkas ar kadastra apzīmējumu 0900 026 0292 002 (turpmāk tekstā – Nekustamais īpašums) tika iekļauts SIA “ZEMGALES OLIMPISKAIS CENTRS”, reģistrācijas Nr.43603019077, (turpmāk tekstā- ZOC) pamatkapitālā.

ZOC pamatkapitālā Jelgavas pilsētas domei pieder 52,44 % no pamatkapitāla un Latvijas Olimpiskajai komitejai pieder 47,56 % no pamatkapitāla.

Nekustamais īpašums netiek izmantots ZOC darbības nodrošināšanai.

Nekustamais īpašums nepieciešams Jelgavas pilsētas pašvaldībai, lai pildītu likuma “Par pašvaldībām” 15.panta pirmās daļas 4.punktā noteikto autonomo funkciju - gādāt par iedzīvotāju izglītību, nodrošinot pirmsskolas un skolas vecuma bērnus ar vietām mācību un audzināšanas iestādēs. Nekustamajā īpašumā plānots izveidot pirmsskolas izglītības iestādi.

Nekustamā īpašuma tirgus vērtība ir noteikta 111 000 *euro*, par ko liecina neatkarīga nekustamā īpašuma vērtētāja Guntara Pugeja 2019.gada 1.aprīļa atzinums.

 Saskaņā ar likuma „Par pašvaldībām” 14.panta pirmās daļas 2.punktu, 15.panta pirmās daļas 4.punktu, 21.panta pirmās daļas 17.punktu,

**JELGAVAS PILSĒTAS DOME NOLEMJ:**

Ierosināt SIA “ZEMGALES OLIMPISKAIS CENTRS” nodot Jelgavas pilsētas pašvaldības īpašumā nekustamo īpašumu Brīvības bulvārī 31A, Jelgavā (kadastra Nr.0900 026 0292), kurš sastāv no zemes gabala (kadastra apzīmējums 0900 026 0292) 5613 m2 platībā, skolas ēkas (kadastra apzīmējums 0900 026 0292 001) un palīgēkas (kadastra apzīmējums 0900 026 0292 002), samazinot Jelgavas pilsētas domes pamatkapitālu SIA “ZEMGALES OLIMPISKAIS CENTRS” par 111 000,00 *euro* ( viens simts vienpadsmit tūkstoši *euro*) un dzēšot kapitāla daļas par 111 000,00 *euro*.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 23.maijā